Amanda Peet

Amanda Peet, nada en Nova York o 11 de xaneiro de 1972, é unha actriz estadounidense.

 Biografía 
 Comezos 
O seu pai, Charles Peet, era un avogado cuáquero, e a súa nai, Penny Levy, unha traballadora social xudía. Graduouse en historia na Universidade de Columbia. Foi nesa época cando acudiu ós obradoiros de Uta Hagen e decidiu ser actriz. Durante os 4 anos que duraron as clases apareceu na obra de Clifford Odets Awake and sing.

 Carreira profesional 
A primeira aparición de Peet na televisión foi un anuncio para a marca Skittles. Entre os seus primeiros traballos destaca un papel na serie Law & Order. Debutou no cine con Animal room (1995). Daquela a súa carreira baseábase en películas de cine independente.

O seu primeiro papel importante foi Jack na serie Jack & Jill (1999), que durou 2 tempadas. Tamén apareceu na oitava tempada de Seinfeld, onde interpretaba a unha camareira do local onde actuaba Seinfeld. O primeiro papel de Amanda nunha película publicitada foi en 2000, con The Whole Nine Yards, elevando o seu nivel ó dunha estrela. Ese ano foi elixida unha das 50 mulleres máis belas pola revista People. Amanda apareceu tamén na película Tres pailáns e unha bruxa (2001) con Jack Black e Steve Zahn. Tamén en Cando menos o esperas (2003), onde facía de filla de Diane Keaton e amante de Jack Nicholson.

En 2005, Peet apareceu na obra teatral This how it goes, onde conseguiu un papel que disputaba con Marisa Tomei. Ese mesmo ano apareceu nas películas Syriana, co seu marido na ficción Matt Damon, e A Lot Like Love , con Ashton Kutcher. En febreiro de 2006 actuou en Broadway na obra Barefoot in the park, de Neil Simon. Peet tamén estivo no elenco de actores da serie Studio 60, onde coincidiu con Matthew Perry, ó que coñecera en The Whole Nine Yards e The Whole Ten Yards, e tamén con Sarah Paulson, á que coñecera en Jack & Jill. Na serie, Amanda é a nova presidenta da NBS. En 2006 tamén participou con Dermot Mulroney en Griffin and Phoenix, onde interpreta unha paciente terminal que vive os seus últimos días ó límite. En 2007 rodou The Ex, con Zach Braff, onde dá vida a unha avogada que queda na casa para coidar do seu fillo.

 Filmes 

 Ano  Película  Rol  Notas 1995  Animal Room  Debbie   1996  One Fine Day     She's the One     Winterlude     Virginity     1997  Touch Me  Bridgette   Grind  Patty   Sax and Violins     1998  Playing by Heart  Amber   Southie  Marianne Silva   Origin of the Species  Julia   1999  Body Shots  Jane Bannister   Two Ninas  Nina Harris   Jump  Lisa   Simply Irresistible  Chris   2000  Whipped  Mia   The Whole Nine Yards  Jill   Isn't She Great  Debbie   2001  Saving Silverman  Judith Fessbeggler   2002  Igby Goes Down  Rachel   Changing Lanes  Cynthia Delano Banek   High Crimes  Jackie   2003  Cando menos o esperas  Marin   Identidade  Paris   2004  The Whole Ten Yards  Jill   2005  Syriana  Julia Woodman   A Lot Like Love  Emily Friehl   Melinda y Melinda  Susan   2006  Griffin and Phoenix  Sarah Phoenix  2007  The Ex  Sofia Kowalski  The Martian Child  Harlee  

Peet